שדה סליחות
ביום גשום סגרירי; ביום נוגה שברירי; אמץ אותי חזק אליך; לבל אצעד ערירית; לבל אשא צערי; בדד הרחק מגבולותיך; ביום צרוב שמש לוהב; ביום עשן וחורך; חבק אותי בזרועותיך; לבל יחדל יומי; בדרך אל עצמי; בשדה סליחות שופע חסד; לבחור לראות את הפריחה; ללמוד לשמועַ קול שמחה; לפתוח את תריסיי אל המרחב; לשאוב מנחל הפיוס; לחפור לדלות מטמון כמוס; בין נקיקיי העלומים.; לא להביט לאחור; לא, לא לחקור את השחור; ללטוש בעוז מבט קדימה; לבל ייזלו דמעותיי; ויתלכדו מכאוביי; יחדיו לנציב צורב של מלח; את קליפותיי להשיל; את נשמתי להבשיל; לסחוט אותה מפגימותיה; לבל יחמץ פריי; לבל יועם אורי; אל גרעיני אותי השב; 